Βιτάλι Κουτούζοφ

Ο Βιτάλι Βλαντιμίροβιτς Κουτούζοφ (, γεν. στις 20 Μαρτίου 1980) είναι πρώην ποδοσφαιριστής της Λευκορωσίας.

Επαγγελματική καριέρα 
Ο Κουτούζοφ γεννήθηκε στο Πινσκ. Υπέγραψε συμβόλαιο με την ΜΠΑΤΕ Μπορίσοφ στα 18 του, το 1998, οπότε και καθιερώθηκε ως σημαντικός παίκτης και σκόρερ της ομάδας. 

Το 2001, ο Κουτούζοφ εντάχθηκε στην ιταλική ομάδα ΑΚ Μίλαν από την ΜΠΑΤΕ Μπορίσοφ και έγινε ο τρίτος ρωσόφωνος παίκτης της μετά τους Αντρέι Σεβτσένκο και Kakha Kaladze. Ωστόσο, σε αντίθεση με τους πρώην συμπατριώτες του στην ΕΣΣΔ, απέτυχε να καθιερωθεί ως σημαντικό μέλος της ομάδας, παίζοντας μόνο 37 λεπτά σε μόλις 4 παιχνίδια καθ' όλη τη διάρκεια της περιόδου.

Για την ποδοσφαιρική περίοδο 2002–03 ο Κουτούζοφ πέρασε ως δάνειο στην πορτογαλική ομάδα Σππορτινγκ Λισαβόνας. Με αυτήν την ομάδα έπαιξε 30 παιχνίδια και σημείωσε 7 γκολ, συμπεριλαμβανομένων των αγώνων στο ΟΥΕΦΑ Γιουρόπα Λιγκ και στο εγχώριο κύπελλο.

Για την επόμενη περίοδο 2003-04, Κουτούζοφ πέρασε και πάλι ως δάνειο αυτή τη φορά στην ιταλική ομάδα της Σέριε B Αβελίνο. Ο Κουτούζοφ καθιερώθηκε ως ένας από τους σημαντικότερους παίκτες της ομάδας και φαβορί. Έπαιξε 43 παιχνίδια, σημειώνοντας 15 γκολ. Παρά τις προσπάθειές του, η ομάδα υποβιβάστηκε στη Σέριε C1.

Μετά από την επιτυχημένη σεζόν του στη Σέριε B, ο Κουτούζοφ έκανε εντύπωση στην ομάδα της Σέριε A ΟΚ Σαμπτόρια. Ο σύλλογος αγόρασε τα μισά δικαιώματα για τον ποδοσφαιριστή από την Milan το 2004 έναντι 1,5 εκατομμυρίου ευρώ  και υπέγραψε συμβόλαιο μαζί του μέχρι το 2008. Στην περίοδο 2004–05 ο Κουτούζοφ έπαιξε συνολικά σε 32 παιχνίδια (14 φορές στην αρχική σύνθεση, συνολικά 1,604 λεπτά) στα οποία σημείωσε 4 γκολ.

Στις 20 Ιουνίου 2006, η Πάρμα Κάλτσιο αγόρασε τα πλήρη δικαιώματα του Κουτούζοφ από τη Σαμπτόρια (και νωρίτερα η Σαμπτόρια τα είχε αγοράσει κατά το ήμισυ από τη Μίλαν με 1 εκατομμύριο ευρώ). Ο παίκτης υπέγραψε τριετές συμβόλαιο με την ομάδα,   η οποία τον δάνεισε στην ΑΚ Πίζα τον Ιούλιο του 2007.  Ο Κουτούζοφ επέστρεψε στην Πάρμα το καλοκαίρι του 2008.

Τον Ιανουάριο του 2009, ο Κουτούζοφ έφυγε για την ΣΣΚ Μπάρι όπου και τελείωσε την καριέρα του.

Διεθνής καριέρα 
Ο Κουτούζοφ έχει πάνω από 50 συμμετοχές στην εθνική ομάδα ποδοσφαίρου της Λευκορωσίας. Στις 17 Απριλίου 2002, έκανε το ντεμπούτο του για την εθνική ομάδα, συνεισφέροντας 2 γκολ στη νίκη 5-2 επί της Ουγγαρίας σε έναν φιλικό αγώνα.

Διεθνή γκολ

Διακρίσεις 
ΜΠΑΤΕ Μπόρισοφ

 Λευκορωσική Πρέμιερ Λιγκ: 1999

Παραπομπές

Εξωτερικοί σύνδεσμοι 
 Στατιστικά Σέριε A / B και Superleague Πορτογαλίας 

Ξένοι ποδοσφαιριστές στην Πορτογαλία
Ξένοι ποδοσφαιριστές στην Ιταλία
Ποδοσφαιριστές Πριμέιρα Λίγκα
Ποδοσφαιριστές Σέριε Β
Ποδοσφαιριστές Σέριε Α
Ποδοσφαιριστές Πρέμιερ Λιγκ Λευκορωσίας
Ποδοσφαιριστές ΑΣ Αβελλίνο 1912
Ποδοσφαιριστές ΑΣ Μπάρι
Ποδοσφαιριστές Πάρμα ΦΚ
Ποδοσφαιριστές ΟΚ Σαμπντόρια
Ποδοσφαιριστές ΑΚ Πίζα 2009
Ποδοσφαιριστές Σπόρτινγκ Λισαβόνας
Ποδοσφαιριστές ΑΚ Μίλαν
Ποδοσφαιριστές ΜΠΑΤΕ Μπορίσοφ
Επιθετικοί ποδοσφαιριστές
Λευκορώσοι ποδοσφαιριστές στο εξωτερικό
Ποδοσφαιριστές Εθνικής Λευκορωσίας
Λευκορώσοι ποδοσφαιριστές